یہ کیا بے ایمانی ہے ؟افسوس !ابن عباس رضی اللہ عنہ نے مجھے عمرو کی غداری سے ڈرایا تھا؛لیکن میں نے اس پر اطمینان رکھا ، مجھے کبھی یہ گمان نہ تھا کہ وہ مسلمانوں کی خیر خواہی پر کسی چیز کو ترجیح دیں گے ، غرض اسی ثالثی نے گتھی کو سلجھانے کی بجائے اور زیادہ الجھا دیا ، جناب امیر ؓ کے اعوان وانصار میں تفریق واختلاف کی ہوا چل گئی اور ایک بڑی جماعت نے لشکر حیدری سے کنارہ کش ہوکر خارجی فرقہ کی بنیاد ڈالی ، اس کا عقیدہ تھا کہ معاملاتِ دین میں حکم مقرر کرنا کفر ہے ، اس بنا پر دونوں حکم اور ان کے انتخاب کرنے والے کافر ہیں ۔
Entity: مسلمانوں — Type: /religion